# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ «ΕΦΑΡΜΟΣΜΕΝΑ ΜΑΘΗΜΑΤΙΚΑ»

### ΑΚΑΔΗΜΑΪΚΟΥ ΕΤΟΥΣ 2025 – 2026

(ΦΕΚY.A.(Επανίδρυσης): 2554/02-07-2018)

Το Τμήμα Πολιτικών Μηχανικών του Δημοκρίτειου Πανεπιστημίου Θράκης (ΔΠΘ), σε συνεργασία με το Τμήμα Ηλεκτρολόγων Μηχανικών & Μηχανικών Υπολογιστών του ΔΠΘ, και με το Τμήμα Μηχανικών Περιβάλλοντος του ΔΠΘ, διοργανώνουν κατά το ακαδημαϊκό έτος 2025-2026, για **11η συνεχή χρονιά,** το Διατμηματικό Πρόγραμμα Μεταπτυχιακών Σπουδών (ΔΠΜΣ) στο ακόλουθο γνωστικό αντικείμενο:

##### **ΔΠΜΣ Εφαρμοσμένα Μαθηματικά – Applied Mathematics**

Στο Πρόγραμμα θα ενταχθούν Μεταπτυχιακοί Φοιτητές οι οποίοι θα πρέπει να είναι υποχρεωτικά Διπλωματούχοι Μηχανικοί Πολυτεχνικών Σχολών/Τμημάτων ή Πτυχιούχοι συναφών Τμημάτων Θετικής ή Οικονομικής κατεύθυνσης Πανεπιστημίων και ΑΤΕΙ, σύμφωνα με τα προβλεπόμενα από τις ισχύουσες διατάξεις. Οι μεταπτυχιακοί φοιτητές παρακολουθούν οκτώ μαθήματα και μετά εκπονούν διπλωματική εργασία.

Η ελάχιστη χρονική διάρκεια του προγράμματος ορίζεται σε δεκαοκτώ (18) μήνες (τρία ακαδημαϊκά εξάμηνα σπουδών).

Η παρακολούθηση των μαθημάτων διεξάγεται **αποκλειστικά εξ αποστάσεως** μέσω τηλεδιάσκεψης, *κατά κύριο λόγο Παρασκευή, Σάββατο και Κυριακή (ΠΣΚ)*), και οδηγεί στην απονομή Μεταπτυχιακού Διπλώματος Ειδίκευσης (ΜΔΕ**) (μοριοδοτούμενο)** ύστερα από επιτυχή εξέταση στα μαθήματα και μετά από την εκπόνηση της Μεταπτυχιακής Διατριβής. Μετά την απόκτηση του ΜΔΕ υπάρχει η δυνατότητα εκπόνησης διδακτορικής διατριβής σε ένα από τα συνεργαζόμενα Τμήματα, σύμφωνα με τα οριζόμενα στην κείμενη νομοθεσία. Δεν υπάρχουν υποχρεωτικές παρουσίες.

**Οι ενδιαφερόμενοι καλούνται να υποβάλουν:**

1. **Αίτηση σε ειδικό έντυπο από την ιστοσελίδα του ΔΠΜΣ,** [**http://pms.civil.duth.gr/am**](http://pms.civil.duth.gr/am)
2. Αντίγραφο Διπλώματος-Πτυχίου και βεβαίωση ισοτιμίας από το ΔΟΑΤΑΠ, για όσους προέρχονται από Πανεπιστήμια της αλλοδαπής.
3. Πιστοποιητικό αναλυτικής βαθμολογίας (προπτυχιακών μαθημάτων και διπλώματος-πτυχίου).
4. Βιογραφικό σημείωμα στο οποίο θα περιέχονται (αν υπάρχουν) πρόσθετα στοιχεία επαγγελματικής και ερευνητικής δραστηριότητας, συναφείς μεταπτυχιακές σπουδές, οι ερευνητικές εργασίες τους.
5. Πιστοποιητικό επαρκούς γνώσης μίας τουλάχιστον ξένης γλώσσας, κυρίως της Αγγλικής επιπέδου Lower
6. Φωτοτυπία αστυνομικής ταυτότητας.
7. Δύο συστατικές επιστολές.

Η αίτηση και όλα τα δικαιολογητικά θα πρέπει να υποβληθούν από **26 Μαΐου 2025 έως και 20 Οκτωβρίου 2025** **ηλεκτρονικά,** με θέμα: Αίτηση για το ΔΠΜΣ Εφαρμοσμένα Μαθηματικά στο [protocol@civil.duth.gr](mailto:protocol@civil.duth.gr) **όλα μαζί** **σε ένα αρχείο pdf**, όπου στην 1η σελίδα θα βρίσκεται η αίτηση. Το συνολικό μέγεθος αρχείου δεν θα πρέπει να ξεπερνά τα 10 ΜΒ.

**Οι υποψήφιοι θα κληθούν για προσωπική συνέντευξη μέσω ΤΗΛΕΔΙΑΣΚΕΨΗΣ το Σάββατο 1 Νοεμβρίου και την Κυριακή 2 Νοεμβρίου, 2025. Θα σταλεί σχετικό link (MS-Teams)**.

Τα μαθήματα θα αρχίσουν εξ αποστάσεως **την Παρασκευή 7 Νοεμβρίου 2025** και θα διεξάγονται σε εβδομαδιαίες ενότητες (ΠΣΚ) με ενδιάμεσα διαστήματα.

Προβλέπεται **τέλος διδάκτρων 1500 Ευρώ,** το οποίο οι μεταπτυχιακοί φοιτητές καταβάλλουν **σε τρεις ισόποσες δόσεις**, στην αρχή κάθε εξαμήνου.

**Πληροφορίες:**

**κα Όλγα Χαβρά τηλ. 25410-79026 Email:** [**ochavra@admin.duth.gr**](mailto:ochavra@admin.duth.gr)

**κα Τάνια Λαμπρίδου τηλ. 25410-79611 Emails:pms.civil.duth@gmail.com** [**tania\_lampridou@live.com**](mailto:tania_lampridou@live.com)

Ο Πρόεδρος του Τμήματος ΠΜ Διευθυντής του ΔΠΜΣ Εφ. Μαθηματικά

Καθηγητής Λάζαρος Ηλιάδης